Euroopan parlamentin päätöslauselma, joka sisältää huomautukset päätökseen myöntää vastuuvapaus Euroopan jälleenrakennusviraston johtajalle talousarvion toteuttamisesta varainhoitovuonna 2003



Virallinen lehti nro L 196 , 27/07/2005 s. 0061 - 0067

Virallinen lehti nro 033 E , 09/02/2006 s. 0221 - 0227



Euroopan parlamentin päätöslauselma, joka sisältää huomautukset päätökseen myöntää vastuuvapaus Euroopan jälleenrakennusviraston johtajalle talousarvion toteuttamisesta varainhoitovuonna 2003 EUROOPAN PARLAMENTTI, joka ottaa huomioon tilintarkastustuomioistuimen kertomuksen Euroopan jälleenrakennusviraston varainhoitovuoden 2003 tilinpäätöksestä sekä viraston vastaukset [1], ottaa huomioon neuvoston 8. maaliskuuta 2005 antaman suosituksen (6864/2005 – C6-0076/2005), ottaa huomioon EY:n perustamissopimuksen ja erityisesti sen 276 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 [2] ja erityisesti sen 185 artiklan ja Euroopan jälleenrakennusvirastosta annetun asetuksen (EY) N:o 2667/2000 muuttamisesta 18. kesäkuuta 2003 annetun neuvoston asetuksen (EY) N:o 1646/2003 [3] ja erityisesti sen 8 artiklan, ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 [4] ja erityisesti sen 94 artiklan, ottaa huomioon työjärjestyksen 70 ja 71 artiklan sekä liitteen V, ottaa huomioon talousarvion valvontavaliokunnan mietinnön ja ulkoasiainvaliokunnan lausunnon (A6-0074/2005), A. ottaa huomioon, että tilintarkastustuomioistuin totesi edellä mainitussa kertomuksessa, että Euroopan jälleenrakennusviraston tilit eivät anna oikeata kuvaa viraston varallisuudesta ja taloudellisesta tilanteesta, B. ottaa huomioon, että virasto esitti tiettyjä varauksia (kansallisille ja kansainvälisille) yhteisön ulkopuolisille elimille myönnettyjen varojen suhteen mutta että tilintarkastustuomioistuin totesi kuitenkin, että viraston tilinpäätökseen sisältyvät tilien perustana olevat toimet ovat lailliset ja asianmukaiset, C. ottaa huomioon, että tilintarkastustuomioistuin esitti tiettyjä varauksia joidenkin tositteiden tarkoituksenmukaisuuden suhteen, D. ottaa huomioon, että tilintarkastustuomioistuin esitti tiettyjä varauksia hankintoihin liittyvissä sopimuksissa käytettävän menettelyn suhteen, E. ottaa huomioon, että Euroopan parlamentti myönsi tilintarkastustuomioistuimen kertomuksen perusteella 21. huhtikuuta 2004 viraston johtajalle vastuuvapauden [5] talousarvion toteuttamisesta varainhoitovuonna 2002 ja samassa yhteydessä se muun muassa - kehotti virastoa noudattamaan pikaisesti tilintarkastustuomioistuimen ja parlamentin suositusta luotettavan välineen käyttöönotosta yleisessä kirjanpidossa kaikissa toimintakeskuksissa ja luopumaan taulukkolaskentaohjelmien käytöstä yleisessä kirjanpidossa, - odotti, että virasto vastaa pikaisesti tilintarkastustuomioistuimen pyyntöön selvittää niiden varojen asema, joita virasto antaa erikoistuneiden elinten käyttöön luotonantoa koskevien ohjelmien rahoittamiseksi erityisaloilla, ja että virasto löytää asianmukaisen tavan esittää näitä varoja koskevat tiedot tilinpäätöksissään, - kehotti komission sisäisen tarkastuksen yksikköä tarkastelemaan tätä asiaa mahdollisten järjestelmän puutteiden toteamiseksi ja antamaan tarvittavat suositukset näiden ongelmien poistamiseksi, 1. panee merkille seuraavat määrät Euroopan jälleenrakennusviraston tileillä varainhoitovuosina 2003 ja 2002: Tulostili ja tase varainhoitovuosilta 2003 ja 2002 [6] Huom. Summissa voi olla pyöristämisestä johtuvia eroja. Lähde: Taulukossa annetaan yhteenveto viraston tilinpäätökseen sisältyvistä tiedoista. (1000 euroa) | | 2003 | 2002 | Tulot Komissiolta saatu tuki | 275280 | 462804 | Rahoitusluotot | 3955 | 5978 | Muut tulot | 1517 | 495 | Vastikevarat | 379 | 497 | Ulkopuolisten osapuolten rahoitusosuudet | 28034 | 500 | Tulot yhteensä (a) | 309164 | 470274 | Menot Henkilöstö – talousarvion I osasto Maksut | 17027 | 17771 | Siirretyt määrärahat | 306 | 206 | Hallinto – talousarvion II osasto Maksut | 5261 | 6211 | Siirretyt määrärahat | 1215 | 2037 | Toiminta – talousarvion III osasto Maksut | 69565 | 138512 | Siirretyt määrärahat | 265352 | 293106 | Menot yhteensä (b) | 358725 | 457844 | Varainhoitovuoden tulos (a – b) [6] | – 49560 | 12430 | Edelliseltä varainhoitovuodelta siirretty saldo | – 112908 | – 73127 | Komission puolesta suoritetut maksut | – 5231 | – 25407 | Komission lukuun suoritettavat maksut | – 515 | 0 | Edellisiltä varainhoitovuosilta siirrettyjen määrärahojen vapautukset | 30649 | 5463 | Edelliseltä varainhoitovuodelta siirretyt ja peruuntuneet määrärahat N –1 (I ja II osastot) | 146 | 135 | Siirretyt vuoden 2001 lisämäärärahat | 0 | – 32423 | Uudelleen maksettavat rahoitustuotot | – 3955 | 0 | Vastikevarojen mukautukset | 400 | 0 | Kurssierot | 23 | 22 | Varainhoitovuoden saldo | – 140951 | – 112908 | 2. panee merkille, että vuonna 2003 Euroopan jälleenrakennusviraston hallinnoimien hankkeiden kokonaisarvo oli 1,9 miljardia euroa, joista sopimusten piirissä oli 81 prosenttia ja joista oli maksettu avustusohjelmille 67,5 prosenttia rahaston neljän toimintakeskuksen (Belgrad, Podgorica, Pristina ja Skopje) kautta ja että Euroopan jälleenrakennusviraston kokonaisbudjetti vuodelle 2003 oli 358,6 miljoonaa euroa, joista suurin osa oli tarkoitettu avustusohjelmille, ja että Euroopan jälleenrakennusviraston vuonna 2003 yhteisöltä saamista 327,8 miljoonan euron suuruisista uusista määrärahoista 62,3 miljoonaa euroa oli osoitettu Kosovoon, 200 miljoonaa euroa Serbiaan, 12 miljoonaa euroa Montenegroon ja 33,5 miljoonaa euroa entiseen Jugoslavian tasavaltaan Makedoniaan; Talousarvion toteutus 3. panee merkille tilintarkastustuomioistuimen huomioiman viraston talousarviokäytännön, jonka johtokunta on hyväksynyt ja joka ei noudata jaksotettujen määrärahojen periaatetta, minkä johdosta varainhoitovuoden kirjanpitotulos ei mitenkään kuvasta viraston todellista taloudellista tilannetta ja osoittaa suurelta osin keinotekoista tappiota, joka 31. joulukuuta 2003 oli 140,95 miljoonaa euroa; 4. panee merkille viraston vastauksista, että se on nyt ryhtynyt toimenpiteisiin selventääkseen toimintojensa varainhoidon esittämistä, mikä johtaa konsolidoituun tulostiliin ja taseeseen koko ajanjaksolta vuoden 2004 osalta; odottaa näin ollen, että ongelma on ratkaistu vuoden 2004 vastuuvapausmenettelyyn mennessä; 5. kannustaa komissiota ja tilintarkastustuomioistuinta vahvistamaan yhteistyötä Euroopan jälleenrakennusviraston kanssa tällä alalla, jotta voidaan taata sen talousarvion toteutuksen tehokkuus; Tilinpäätökset 6. panee merkille tilintarkastustuomioistuimen toistuvat huomautukset puutteista viraston kirjanpitojärjestelmässä ja etenkin siitä, että liikekirjanpito oli edelleen yhdenkertainen; 7. panee tyytyväisenä merkille viraston vastauksen, jossa se toteaa korjanneensa täysin tilintarkastustuomioistuimen mainitsemat puutteet ja käyttävänsä parhaillaan yleistä kirjanpitojärjestelmää, jossa noudatetaan kahdenkertaista kirjanpitoa ja jossa on kirjanpidon työväline SI2; 8. pyytää komissiota ryhtymään kaikkiin tarvittaviin toimiin, jotta kaikki virastot voivat mahdollisimman pian käyttää komission uutta kirjanpitojärjestelmää, joka otettiin käyttöön 1. tammikuuta 2005; 9. ihmettelee sitä, että tilintarkastustuomioistuin ei ole vielä saanut vastausta pyyntöön selvittää niiden varojen asema, joita virasto antaa erikoistuneiden elinten käyttöön luotonantoa koskevien ohjelmien rahoittamiseksi erityisaloilla, ja kehottaa virastoa löytämään asianmukaisen tavan esittää näitä varoja koskevat tiedot tilinpäätöksissään; 10. on kuullut virastolta, että näistä varoista on jäljellä ainoastaan pieni saldo ja että se oli kulutettu lähes täysin vuoden 2004 lopulla; kehottaa viraston johtajaa antamaan täydellisen raportin asiasta vastaavalle valiokunnalle tällaisten luotonantoa koskevien ohjelmien toteutuksesta ja tehokkuudesta mahdollisimman pikaisesti; 11. panee merkille, että virasto on tällä välin lisännyt kirjanpitohenkilöstöään ja -välineitään, ja toivoo, että vuonna 2004 tehdyt parannukset tekevät lopun tilintarkastustuomioistuimen toistuvista kielteisistä huomautuksista tämän aiheen osalta; 12. panee tyytyväisenä merkille, että jälleenrakennusvirasto suoritti maksut avustusohjelmille vuonna 2003 keskimäärin 9 päivässä; 13. panee merkille viraston toimintaan liittyvät erityisolosuhteet ja antaa tunnustusta viraston saavutuksille tehtäviensä suorittamisessa; pyytää komissiota antamaan virastolle tarvittavaa tukea, jotta varmistetaan sen täysimääräinen mukauttaminen uusiin menettelyihin ja vaatimuksiin komissiossa (laajentumisen seurauksena); 14. panee merkille, että tarjousjärjestelmässä on vuoden 2003 jälkeen toteutettu merkittäviä muutoksia, joiden pitäisi taata kunkin tarjouksen avoin käsittely; 15. panee tässä suhteessa tyytyväisenä merkille viraston johtajan pikaisen toiminnan säännönvastaisuuksien tultua ilmi yhden keskeisen infrastruktuurisopimuksen teossa, mukaan lukien vastuuhenkilön automaattinen erottaminen määräaikaisesti ja asiakirjojen toimittaminen OLAFille; rohkaisee sekä viraston johtajaa että komissiota samoin kuin tilintarkastustuomioistuinta jatkamaan tätä välittömän toiminnan menettelyä ja kohentamaan tarvittavaa riskianalyysiä erityisesti korkean riskin aloilla; 16. toteaa OLAFin löytäneen vahvaa näyttöä siitä, että tarjouskilpailussa menestynyt yritys sai apua viraston työntekijältä, joka oli erotettu määräaikaisesti infrastruktuurisopimuksen tapauksessa epäiltynä avunannosta tarjousasiakirjojen laatimisessa [7]; korostaa, että nykyisten tarjouskilpailusääntöjen mukaan tarjouksentekijän pelkkä yritys saada menettelyä koskevia luottamuksellisia tietoja johtaa hänen sulkemiseensa pois menettelystä; 17. ei ymmärrä, miksi komission toimittamien tietojen mukaan (komission jäsenten Michelin ja Ferrero-Waldnerin kysymyksiin 3. joulukuuta 2004 antamat kirjalliset vastaukset) tapausta koskevaa OLAFin lopullista kertomusta ei voitu toimittaa viraston johtokunnan jäsenille; odottaa, että tämä tilanne korjataan välittömästi, jotta viraston ylin päätöksentekoelin voi muodostaa kokonaiskuvan tapahtuneesta; 18. kehottaa Euroopan jälleenrakennusviraston johtajaa vastaisuudessa soveltamaan varainhoitoasetuksen 103 artiklaa johdonmukaisesti ja pidättäytymään sellaisten sopimusten täytäntöönpanosta, joiden myöntämismenettelyssä on ilmennyt vakavia virheitä, säännönvastaisuuksia tai petoksia; 19. pyytää viraston johtajaa, vastuussa olevaa komission jäsentä, tilintarkastustuomioistuinta ja OLAFin johtajaa ilmoittamaan Euroopan parlamentille mahdollisimman pikaisesti tällaisista toimista ja havainnoista; 20. panee merkille komission sisäisen tarkastuksen yksikön raportin Euroopan jälleenrakennusviraston toimista, jota Euroopan parlamentti pyysi virastoa koskevassa vuoden 2002 vastuuvapausmenettelyssä; Tilien perustana olevien toimien laillisuus ja asianmukaisuus 21. panee merkille tilintarkastustuomioistuimen pyynnön vähentää tulojen ja menojen hyväksyjien määrää (heitä oli 56 vuoden 2003 lopulla) ja tunnustaa viraston toimet, joilla valtuutettujen ja edelleenvaltuutettujen tulojen ja menojen hyväksyjien määrä oli rajattu helmikuuhun 2004 mennessä kahteenkymmeneen, minkä pitäisi mahdollistaa asianmukainen varojen toteutus samoin kuin paikallistasolla suunniteltujen toimien tehokas toteutus; 22. panee tyytyväisenä merkille viraston johtajan osallistumisen kuulemistilaisuuteen vuoden 2003 vastuuvapausmenettelyn yhteydessä, mikä johti useiden asioiden selventämiseen, mitä tulee viraston saavutuksiin viraston tehtävien toteutuksessa; edellyttää, että virasto ryhtyy kaikkiin tarvittaviin toimiin täysin moitteettoman varainhoitojärjestelmän saavuttamiseksi; 23. katsoo, että viraston johtajan vierailu talousarvion valvontavaliokunnassa ja myöhemmin ulkoasiainvaliokunnassa oli hyödyllinen, sillä ne auttoivat selvittämään eräitä kysymyksiä ja tarjosivat selityksen eräisiin tilanteisiin, jotka olivat antaneet Euroopan parlamentille todellisen huolenaiheen, erityisesti kysymys, joka koski tehtävien jakoa alueella sijaitsevien komission "hajautettujen" edustustojen ja viraston toimintakeskusten välillä; Yleiset näkökohdat komissiolle ja erillisvirastoille 24. palauttaa mieliin kantansa siitä, että vaikka parlamentti tuki komission pyrkimyksiä vahvistaa rajattu määrä malleja ainakin tulevien "sääntelyvirastojen" osalta, parlamentti katsoi, että nykyisten ja tulevien virastojen rakenne ansaitsee tarkan harkinnan interinstitutionaalisella tasolla; korostaa myös, että ennen kuin komissio määrittelee edellytykset sääntelyvirastojen käytölle olisi laadittava toimielinten välinen sopimus, jossa vahvistetaan yhteiset suuntaviivat; katsoo, että tämä pitäisi toteuttaa ennen kuin virastojen rakenteille vahvistetaan yhdenmukaistettu kehys; 25. panee merkille komission kannan [8], joka koskee tehtävien toimeenpanovastuun delegointia yksiköille, virastot mukaan lukien, kun on kyse muusta kuin komission ydinhallinnosta; katsoo, että tämä ei vastaa parlamentin pyyntöön, joka koskee olemassa olevien virastojen rakenteen tarkkaa harkintaa toimielinten kesken; pyytääkin komissiota esittämään selvennyksiä tältä osin samoin kuin tulevasta yleisestä toimielinten välisestä sopimuksesta, joka koskee rahoitusnäkymien sisällä tai rinnakkain niiden kanssa vahvistettavia uusia järjestelyjä [9]; 26. pyytää komissiota organisoimaan ja toteuttamaan keskipitkällä aikavälillä (esimerkiksi kolmen vuoden välein) yleisanalyysin kustakin yksittäisestä virastosta tehdyistä arvioinneista, jotta voidaan a) tehdä johtopäätöksiä viraston toiminnan yhtenäisyydestä Euroopan unionin politiikkojen kanssa yleensä ottaen sekä olemassa olevasta tai tulevaisuudessa aikaan saatavasta synergiasta virastojen ja komission osastojen välillä ja niiden välisten päällekkäisyyksien välttämisestä; b) arvioida virastojen toiminnan laajempaa eurooppalaista lisäarvoa kunkin viraston toiminta-alalla sekä virastomallin tarkoituksenmukaisuutta, vaikuttavuutta ja tehokkuutta Euroopan unionin politiikkojen toteutuksessa tai niihin osallistumisessa; c) määritellä ja kehittää virastojen toiminnan vaikutusta, jotta Euroopan unionin toiminta on lähellä kansalaisia, helposti lähestyttävää ja näkyvää; 27. odottaa tällaisen yleisanalyysin olevan saatavilla vuoden 2005 loppuun mennessä, jotta se voi kattaa kolmivuotiskauden uuden varainhoitoasetuksen voimaantulosta siitä aiheutuvaan erillisvirastojärjestelmän uuteen kehykseen asti; 28. pyytää virastoja osallistumaan aktiivisesti tällaiseen prosessiin ja toimimaan yhteistyössä komission kanssa sekä ottamaan esiin tarvittavia aiheita, joiden ne katsovat olevan tärkeitä niiden toiminnan, aseman, tehtävien ja tarpeiden kannalta, sekä mitä tahansa aiheita, jotka voisivat auttaa parantamaan koko vastuuvapausmenettelyä, jotta myötävaikutettaisiin tällaisen prosessin onnistumiseen ja lisättäisiin virastojen tilintekovelvollisuutta ja avoimuutta; pyytää virastoja esittämään nämä myös asiasta vastaaville valiokunnille; 29. pyytää komissiota esittämään rinnakkain tämän prosessin kanssa viimeistään vuoden 2005 loppuun mennessä ehdotuksia muutoksiksi olemassa olevien virastojen perussäädöksiin, jotta muun muassa optimoitaisiin komission suhteet virastojen kanssa; katsoo, että näillä ehdotuksilla pitäisi pyrkiä a) lisäämään komission ja virastojen välistä kommunikaatiota; b) luomaan tai laajentamaan yhteistyötä katettavien tarpeiden, saavutettavien tavoitteiden ja tuotosten sekä niiden saavuttamisessa käytettävän strategian määrittelyssä ja valvonta- ja arviointistandardien vahvistamisessa; c) parantamaan toimien täydentävyyttä, organisoimaan tarpeelliset resurssit paremmin ja osoittamaan ne tehokkaasti tulosten saavuttamiseksi sekä luomaan viestintästrategia näiden tulosten levittämiseksi; 30. korostaa, että ennen kuin päätetään ehdottaa uuden viraston perustamista, komission on arvioitava perin pohjin kyseisen viraston toiminnan tarpeellisuutta ja sen tuomaa lisäarvoa, ottaen huomioon olemassa olevat rakenteet sekä toissijaisuuden, talousarviota koskevan kurinalaisuuden ja menettelyjen yksinkertaistamisen periaatteet; 31. odottaa komission esittelevän pikaisesti virastojen henkilöstöpolitiikkaa koskevat suuntaviivat, jotka parlamentti pyysi komissiota esittelemään ennen vuoden 2005 talousarviomenettelyn päättymistä; Yleiset näkökohdat erillisvirastoille 32. odottaa saavansa vastedes kultakin virastolta asetuksen (EY, Euratom) N:o 2343/2002 72 artiklan 5 kohdan mukaisesti kertomuksen, jossa on yhteenveto sisäisen tarkastajan tekemistä tarkastuksista, annetuista suosituksista ja näiden suositusten johdosta toteutetuista jatkotoimista; 33. kehottaa virastoja lisäämään pyrkimyksiään soveltaa henkilöstösääntöjä ja muuta henkilöstöä koskevia palvelussuhteen ehtoja oikein henkilöstönsä osalta (rekrytointimenettely ja päätökset, henkilöstötiedot, palkkojen ja muiden korvausten laskenta, ylennyspolitiikka, avoimien toimien osuus, kiintiöt sukupuolten välisen tasa-arvon noudattamiseksi jne.); 34. panee merkille, että nais- ja miestyöntekijöiden prosenttiosuus virastojen kokonaishenkilöstössä osoittaa yleisesti ottaen, että naisten ja miesten välillä on olemassa epäsuhta; pitää valitettavana, että lähes kolmasosa henkilöstöstä on miehiä ja että miehet ovat yliedustettuina ylemmän palkkaluokan tehtävissä, kun taas naiset ovat yliedustettuina alhaisen palkkaluokan tehtävissä; edellyttää virastojen ryhtyvän välittömiin ja tuloksekkaisiin toimiin tilanteen korjaamiseksi; 35. kehottaa virastoja varmistamaan, että miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa annetun neuvoston direktiivin 76/207/ETY muuttamisesta 23. syyskuuta 2002 annetun Euroopan parlamentin ja neuvoston direktiivin 2002/73/EY [10] kaikki asiaa koskevat säännökset sisällytetään virastojen henkilöstöpolitiikkoihin; 36. edellyttää, että virastot noudattavat tilintarkastustuomioistuimen huomautusten pohjalta täysimääräisesti varainhoitoasetuksessa säädettyjä talousarvioperiaatteita ja etenkin yhtenäisyyden ja talousarvion totuudenmukaisuuden periaatteita; pyytää niitä virastoja, jotka eivät vielä ole sitä tehneet, täyttämään varainhoitoasetuksen vaatimukset kirjanpitoasioissa ja vahvistamaan menettelyjään sisäisen hallinnoinnin ja valvonnan alalla edelleen pyrkien lisäämään tilintekovelvollisuutta, avoimuutta ja eurooppalaista lisäarvoa; 37. rohkaisee virastoja ja etenkin niitä, joiden toiminnalla on yhtymäkohtia muiden virastojen toiminnan tai tavoitteiden kanssa, lujittamaan yhteistyötään ja avaamaan tällä tavoin mahdollisuuksia kehittää synergiaa; pyytää niitä virallistamaan tarpeen mukaan tällaisen yhteistyön erityisillä sopimuksilla (yhteiset lausumat, yhteisymmärryspöytäkirjat, päätökset yhteissuunnittelusta tai toisiaan täydentävistä toimista/ohjelmista), jotta voidaan varmistaa, ettei ilmene päällekkäisyyksiä, että jokaisen viraston toiminta on selvästi yksilöity ja että yhteisten pyrkimysten tulokset maksimoivat virastojen työn lisäarvon ja vaikutuksen; odottaa saavansa säännöllisesti tietoja tältä alalta; 38. pyytää virastoja kiinnittämään erityistä huomiota menettelyihin, jotka koskevat sopimusten myöntämistä ja hallinnointia; pyytää virastoja ryhtymään kaikkiin tarkoituksenmukaisiin toimiin hallinnollisten rakenteidensa suhteen, jotta voidaan lujittaa niiden sisäisiä valvontamenettelyjä, kanavia ja hallinnointia; katsoo, että tällaisiin toimiin voisi, kun se on tarpeen tai toteuttamiskelpoista, kuulua sellaisten erityisyksiköiden perustaminen, joiden tehtävänä on neuvoa riskianalyysin perusteella, miten parhaiten voitaisiin valmistella sopimusmenettelyjä, varmistaa valvonta ja toteuttaa jatkotoimia vaatimusten mukaisesti; pyytää tältä osin komissiota ja tilintarkastustuomioistuinta lujittamaan yhteistyötä virastojen kanssa; 39. panee merkille ne vaikeudet, joihin etenkin vastikään perustettujen virastojen eräät johtajat viittasivat ja jotka koskevat varainhoitoasetuksessa vahvistettujen raportointiaikataulujen ja -määräaikojen noudattamista virastoissa; pyytää virastojen johtajia ilmoittamaan varainhoitoasetuksen tarkistamista vuonna 2005 silmällä pitäen parlamentin budjettivaliokunnalle ja talousarvion valvontavaliokunnalle tähän asti havaituista vaikeuksista, jotta niitä voidaan käsitellä asetuksen tarkistamisen yhteydessä; edellyttää, että virastojen johtajat tekevät yksityiskohtaisia ehdotuksia vaihtoehtoisista määräaikajärjestelyistä, jotka sopivat parhaiten niiden toimintavaatimuksiin mutta jotka kunnioittavat samalla varainhoitoasetuksessa virastoille asetettuja raportointivelvollisuuksia; 40. panee merkille virastojen johtajien myönteisen vastauksen vastuuvapaudesta vastaavan parlamentin valiokunnan pyyntöön tarkemman viestintäjärjestelmän luomisesta etenkin sen suhteen, että virastot toimittavat kyseiselle valiokunnalle asiakirjoja, jotka liittyvät virastojen raportointivelvollisuuksiin; katsoo, että tällaisen viestinnän parempi organisointi vahvistaa parlamentin yhteistyötä virastojen kanssa ja lisää demokraattista valvontaa; 41. pyytää virastojen johtajia liittämään vastedes vuotuiseen toimintakertomukseensa, joka esitetään yhdessä taloutta ja hallintoa koskevien tietojen kanssa, lausuman toimien laillisuudesta ja asianmukaisuudesta, joka on samanlainen kuin komission pääjohtajien allekirjoittamat lausumat; 42. pyytää virastoja kehittämään kattavan viestintästrategian, jossa otetaan huomioon tarve antaa niiden työn tulokset asianmukaisessa muodossa suurelle yleisölle kuten myös toimielimille, jäsenvaltioiden toimivaltaisille viranomaisille, asiantuntijoille, kumppaneille tai tietyille tuensaajille; pyytää virastoja lisäämään tällaisen strategian kehittämiseksi yhteistyötään ja tietojen vaihtoa parhaista käytännöistä kyseisen tavoitteen saavuttamiseksi; edellyttää, että parlamentin asiasta vastaavat valiokunnat saavat virastoilta ennen seuraavaa vastuuvapausmenettelyä asianmukaisesti tietoja siitä, miten tällaisen strategian luomisessa on edistytty, jotta varmistetaan niiden toiminnan tehokas ja hyvissä ajoin tapahtuva seuranta; Yleiset näkökohdat tilintarkastustuomioistuimelle ja erillisvirastoille 43. panee tyytyväisenä merkille tilintarkastustuomioistuimen aloitteen lisätä virastoja koskeviin erityiskertomuksiinsa taulukon, jossa esitetään yhteenveto kunkin viraston toimivaltuuksista, hallinnosta, käytettävissä olevista varoista sekä tuotteista ja palveluista; katsoo, että tämä taulukko lisää näiden yhteisön elinten toiminnan selkeyttä ja avoimuutta sekä tarjoaa hyödyllisen lähtökohdan tarpeen mukaan tehtäville vertailuille, jotta voidaan myötävaikuttaa yhdenmukaistetun kehyksen vahvistamiseen virastoille parlamentin pyyntöjen mukaisesti; 44. pyytää tilintarkastustuomioistuinta ja virastoja vahvistamaan yhteistyötään sellaisten menettelyjen ja teknisten välineiden parantamiseksi, joilla kehitetään talousarvio- ja varainhoitoasioiden moitteetonta hoitoa, jotta voidaan vahvistaa metodologia, joka luo prosessin alusta alkaen pohjaa vastuuvapauden myöntämiselle; edellyttää saavansa säännöllisesti tietoja edistymisestä ja parhaiden käytäntöjen täytäntöönpanosta; 45. pyytää tilintarkastustuomioistuinta ja virastoja lisäämään ns. kontradiktorisen menettelyn avoimuutta ennen tilintarkastustuomioistuimen lopullista kertomusta, jotta voidaan välttää ristiriidat tai epäselvyydet, jotka voisivat vaarantaa menettelyn uskottavuuden; pyytää tältä osin tilintarkastustuomioistuinta ja komissiota ehdottamaan toteuttamiskelpoista tapaa päivittää tietoja tehdyistä parannuksista ja/tai havaituista ongelmista siitä alkaen, kun tilintarkastustuomioistuimen alustavasta kertomuksesta keskustellaan ensimmäisen kerran, siihen asti kun tehdään päätös vastuuvapauden myöntämisestä, jotta tarjottaisiin mahdollisimman tarkka kuva virastojen tilanteesta. [1] EUVL C 41, 17.2.2005, s. 35. [2] EYVL L 248, 16.9.2002, s. 1. [3] EUVL L 245, 29.9.2003, s. 16. [4] EYVL L 357, 31.12.2002, s. 72. [5] EUVL L 330, 4.11.2004, s. 1. [6] Laskettu 22 päivänä toukokuuta 2000 annetun neuvoston asetuksen (EY, Euratom) N:o 1150/2000 15 artiklan periaatteiden mukaisesti (EYVL L 130, 31.5.2000, s. 1). [7] OLAFin viides toimintakertomus kesäkuun 2004 lopussa päättyneeltä 12 kuukauden ajanjaksolta (esimerkkitapaus engl. versio s. 34). [8] Komission tiedonanto neuvostolle ja Euroopan parlamentille "Yhteisen tulevaisuuden rakentaminen. Politiikan haasteet ja rahoitusmahdollisuudet laajentuneessa unionissa 2007–2013", liite 1 (KOM(2004) 0101, s. 38). [9] Ks. vuoden 2002 vastuuvapausmenettelyn seurannasta esitetyn komission kertomuksen liite (KOM(2004) 0648, s. 108). [10] EYVL L 269, 5.10.2002, s. 15. --------------------------------------------------